text: Skod-rejser på sønderjysk
  06 december 2010 kl. 12.02
  Sønderjyder tager på ferie ligesom alle andre, men de skal i hvert fald ikke til Finland, Holland eller Belgien.
  Faktisk er det kun en procent af sønderjyderne, der vil holde ferie i Belgien. Sønderjyderne har heller ikke lyst til at holde ferie i Belgien eller Finland. 
  Det viser en undersøgelse om danskernes rejsevaner foretaget af verdens største hotelbooking-portal Hotels.com blandt 1.155 danskere.
  
  Chokolade og øl ikke nok 
  Belgien er ellers kendt for godt øl, dejlig chokolade og glimrende restaurationer, men det lokker altså kun en ud af 100 sønderjyder. Det er dog ikke kun Belgien, sønderjyderne helst undgår, når der skal vælges ferie-destination. 
  Også Finland og Holland er upopulære blandt sønderjyderne. Ligesom hverken Østrig eller Norge er drømme-destinationer blandt sønderjyderne.
  Sønderjyderne er dog ikke holdt op med at rejse. Faktisk rejste to ud af tre sønderjyder udlands på sommerferie i år, og deres rejsemål mindede om de øvrige danskeres. Således var 33 procent af danskerne på ferie i Tyskland eller Frankrig sidste sommer, mens 12 procent holdt sommerferie i Italien.
  